L 148/72 Službeni list Europske unije 20.5.2014. DIREKTIVE DELEGIRANA DIREKTIVA KOMISIJE 2014/69/EU od 13. ožujka 2014. o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u dielektričnoj keramici u kondenzatorima za nazivni napon manji od 125 V izmjenične struje ili 250 V istosmjerne struje za instrumente za praćenje i kontrolu u industriji (Tekst važan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe odre- đenih opasnih tvari u električnoj i elektroničkoj opremi, (') a osobito njezin članak 5. stavak 1. točku (a), budući da: (1) — Direktivom 2011/65/EU zabranjuje se uporaba olova u električnoj i elektroničkoj opremi stavljenoj na tržište. (2) — I zamjena olova u dielektričnoj keramici u kondenzatorima za nazivni napon manji od 125 V izmjenične struje ili 250 V istosmjerne struje koji se koriste u instrumentima za praćenje i kontrolu u industriji i zamjena tih komponenti u instrumentima za praćenje i kontrolu u industriji još su uvijek tehnički neizvedivi. (3) — lako je zamjena olova u keramičkim kondenzatorima niskog napona moguća za druge primjene, za uporabu tih bezolovnih komponenti u instrumentima za praćenje i kontrolu u industriji potrebno je da proizvođači promijene dizajn svojih instrumenata za praćenje i kontrolu u industriji ili njihovih dijelova i ponovno provjere zadovolja- vaju li novi dizajni uvjete kako bi ih učinili tehnički izvedivima i dokazali njihovu pouzdanost. Stoga je uporabu olova u keramičkim kondenzatorima niskog napona za instrumente za praćenje i kontrolu u industriji potrebno izuzeti od zabrane do 31. prosinca 2020. S obzirom na inovacijske cikluse instrumenata za praćenje i kontrolu u industriji, ovo je relativno kratko prijelazno razdoblje koje ne bi trebalo imati negativnih učinaka na inovacije. (4) — U skladu s načelom ,popravljanja kao kad je bilo proizvedeno" Direktive 2011/65/EU, koje bi trebalo produžiti vijek trajanja sukladnih proizvoda kada ih se jednom stavi na tržište, to će se izuzeće primjenjivati na zamjenske dijelove i nakon isteka njegova roka primjene, bez vremenskih ograničenja. (5) = Direktivu 2011/65/EU treba stoga na odgovarajući način izmijeniti, DONIJELA JE OVU DIREKTIVU: Članak 1. Prilog IV. Direktivi 2011/65/EU mijenja se kako je utvrđeno u Prilogu ovoj Direktivi. Članak 2. 1. — Države članice donose zakone i druge propise potrebne za usklađivanje s ovom Direktivom najkasnije do zadnjeg dana šestog mjeseca nakon stupanja na snagu. One Komisiji odmah dostavljaju tekst tih odredaba. Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice. 2. — Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva. () SLL 174,1.7.2011., str. 88.